**Vezető állású munkavállaló munkaszerződése**

amely létrejött egyrészről a Kiskőrösi Önkormányzat Kommunális Szolgáltató Korlátolt Felelősségű Társaság (rövidített név: KŐRÖSKOM Kft. (székhely: 6200 Kiskőrös, Petőfi u. 108., Cg: 03-09-100370, adószáma: 10495995-2-03), mint Munkáltató képviseletében eljáró tulajdonos

Kiskőrös Város Önkormányzat (képviseli: Domonyi László polgármester, székhely: 6200 Kiskőrös, Petőfi Sándor tér 1.), mint a KŐRÖSKOM Kft ügyvezetője tekintetében a munkáltató jogkör gyakorlója, a továbbiakban Munkáltató,

másrészről Szabó István (született: ………………... anyja neve: ………………… állandó lakcíme: 6200. Kiskőrös, Damjanich János utca 5 adóazonosító száma: ……………….), mint vezető állású munkavállaló, a továbbiakban: Munkavállaló között az alábbi feltételekkel:

1. A felek megállapodnak abban, hogy 2025.01.01. napjától kezdődően 2025.12.31-ig határozott időtartamra, ügyvezetői munkakör ellátása céljából megkötik az alábbi munkaszerződést.
2. A munkáltató tájékoztatja a munkavállalót arról, hogy a *Munka Törvénykönyvéről* szóló 2012. évi I. Törvény (Mt.) 208. §. értelmében vezető állású munkavállalónak minősül. A vezetőre a kollektív szerződés hatálya nem terjed ki. (Mt. 209.§ (2) bek.)
3. A munkavégzés helye a KŐRÖSKOM Kft., 6200 Kiskőrös, Petőfi u. 108. sz. alatti székhelye.
4. A munkavállaló kötelezettséget vállal a munkaszerződés szerinti munkavégzésre. A munkavállaló kijelenti, Munkáltató a munkakörébe tartozó feladatokat részletesen ismertette.
5. A munkavállaló kinevezése, visszahívása, valamint alapbérének meghatározása tekintetében a munkaviszonyhoz kapcsolódó jogköröket Kiskőrös Város Önkormányzatának Képviselő-testülete gyakorolja. A munkavállaló tekintetében a kinevezés, visszahívás, valamint az alapbér meghatározása kivételével munkáltatói jogköröket Kiskőrös Város Önkormányzatának polgármestere gyakorolja.
6. A munkavállaló a munkaidő beosztását maga határozza meg, a rendkívüli munkavégzésért ellenérték nem illeti meg. A munkavállalót az Mt.-ben meghatározott mértékű szabadság illeti meg. A szabadság kiadásának időpontját előzetes egyeztetés alapján a polgármester határozza meg. A munkáltató a munkavállaló által már megkezdett szabadságát kivételesen fontos érdekből megszakíthatja.
7. A munkavállaló alapbére bruttó 1.050.000 Ft, azaz bruttó egymillió-ötvenezer forint. A munkavállaló alapbérét és egyéb juttatásait, a Kiskőrös Város Önkormányzata Képviselő-testületének 130/2009 számú határozatával jóváhagyott Javadalmazási Szabályzata szabályozza. Munkavállaló kijelenti, hogy a Szabályzatot ismeri, egyben tudomásul veszi, hogy a Szabályzat jelen munkaszerződés elválaszthatatlan mellékletét képezi.
8. A felek megállapodnak abban, hogy a munkavállalót a személyi alapbérén felül az alábbi juttatások illetik meg:

* 5.000 Ft/hó önkéntes nyugdíjpénztári hozzájárulás.

1. A munkáltató megtéríti a munkavállalónak azokat a költségeit, amelyek a munkával kapcsolatos kötelezettségek teljesítése során szükségesen és indokoltan merültek fel.

* megtérítendő költségek: munkába járás költségtérítése a közforgalmi úton mért oda-vissza távolság figyelembevételével, kilométerenként 30 forint, valamint a saját tulajdonú személygépkocsi használata a ténylegesen teljesített km alapján.

1. A munkavállaló kötelezettsége a törvényi, a más jogszabályi előírásokban, a Kft. létesítő okiratában, belső szabályzatokban foglaltak, valamint a tárgyévre meghatározott üzleti tervben foglaltak végrehajtása.
2. A munkavállaló felelős az irányítása alatt álló gazdasági társaság kiegyensúlyozott, takarékos és ésszerű gazdálkodásának biztosításáért. A vezető tisztviselő kötelezettség vállalásai során az idegen vagyon kezelésére vonatkozó követelmények maradéktalan betartására köteles.
3. A munkavállaló jogosult a társaság teljes körű képviseletére, a cégjegyzési joga önálló. A munkavállaló ügyvezetőként jogosult a társaság munkavállalói tekintetében a munkáltatói jogok gyakorlására.
4. A munkavállaló köteles az Önkormányzat Képviselő-testülete, mint tulajdonos által elfogadott tulajdonosi határozatokat betartani, és végrehajtani. A munkavállaló részére írásbeli utasításokat adhat a polgármester. A munkavállaló a határozatokat, valamint az utasításokat az Mt.-ben meghatározott keretek között köteles végrehajtani, de ebben az esetben mentesül a vezető tisztségviselőre irányadó felelősség alól.
5. A munkavállaló a munkaviszonyának időszaka alatt további munkaviszonyt, illetve munkavégzésre irányuló egyéb jogviszonyt nem létesíthet Kiskőrös Város Önkormányzata polgármesterének előzetes írásbeli engedélye nélkül. A tudományos, oktatói, illetve szerzői jogi védelem alá eső tevékenységre irányuló egyéb foglalkoztatási jogviszony létesítéséhez is be kell szerezni előzetesen a polgármester írásbeli hozzájárulását.
6. A munkavállaló nem köthet a saját nevében vagy javára a munkáltató tevékenységi körébe tartozó ügyleteket, továbbá köteles bejelenteni, ha a hozzátartozója tagja lett a munkáltatóéval azonos, vagy ahhoz hasonló tevékenységet folytató, vagy a munkáltatóval rendszeres gazdasági kapcsolatban álló gazdasági társaságnak, illetőleg vezetőként munkaviszonyt vagy munkavégzésre irányuló egyéb jogviszonyt létesített az ilyen tevékenységet folytató munkáltatónál.
7. A munkavállaló kötelezettséget vállal arra, hogy megőrzi tevékenysége tekintetében tudomására jutó összes üzleti eseményt, folyamatot és ügyet különösen az üzleti és üzemi titkokat, amennyiben a munkaviszony megszűnik, ez a kötelezettség kiterjed az alkalmazási jogviszonyt követő 1 évre is.
8. A felek között a munkaviszony megszűnik a határozott idő lejártával. A felek között a munkaviszony megszűnhet az Mt.-ben meghatározott esetekben és módon. A Munkáltató a vezető munkaviszonyának jogellenes megszüntetése esetén tizenkét havi távolléti díjnak megfelelő összeget köteles megfizetni.
9. A felek a jelen szerződést közös megegyezéssel módosíthatják. A szerződés módosítása kizárólag írásban érvényes. Ha a szerződés módosítása az 1.) pontban rögzített határozott idő meghosszabbítását, a munkavállaló bérét vagy a munkakörét érint, ahhoz szükséges Kiskőrös Város Önkormányzat Képviselő-testületének jóváhagyó határozata, a jóváhagyás nélkül a módosítás érvénytelen.
10. Ha a munkáltató a vezető munkaviszonyát csőd-vagy felszámolási eljárás során szünteti meg, a munkaviszony megszüntetésekor járó díjazás szabályait kell alkalmazni.
11. A felek között kötött jelen szerződés, annak módosításai, valamint a teljesítmény követelmények, azok teljesítése, a munkavállaló alapbére, valamint teljesítmény bére, mint közérdekből nyilvános adat a munkavállaló természetes személyes adatai kivételével nyilvános adatok.
12. A jelen munkaszerződésben nem szabályozott kérdésekben a Munka Törvénykönyve és munkaviszonyra vonatkozó egyéb szabályok rendelkezései az irányadók.
13. E szerződést a felek elolvasás és értelmezés után, mint akaratukkal mindenben megegyezőt jóváhagyólag és saját kezűleg írták alá.

Kiskőrös, 2024. ……………..

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Domonyi László Szabó István**

**Kiskőrös Város Önkormányzata munkavállaló**

**(Képviselő-testülete) képviseletében**